Richard Madden
<s>Ričard Maden (; Eldersli, 18. jul 1986) britanski je pozorišni filmski i televizijski glumac, poznat po ulozi Roba Starka u Ejč-Bi-Ou-voj seriji Igra prestola i po ulozi princa Kita u Diznijevom igranom filmu Pepeljuga (2015)</s>

<s>Biografija</s>

<s>Rođen je 18. juna u Eldersliju, Škotska, kao srednji sin Pete, učiteljice, i Ričarda Madena, vatrogasca.</s><s>Sa jedanaest godina priključio se glumačkoj sekciji lokalnog doma kulture, ne bi li prevazišao sopstvenu stidljivost.</s><s>Uskoro je angažovan u ulozi mladog Endija u filmu Saučesništvo (Complicity), filmskoj adaptaciji istoimenog romana Ijana Benksa.</s><s>Dobio je glavnu ulogu Sebastijana u dečijoj seriji Burma tetke Bumerang (Barmy Aunt Boomerang), snimivši dvadest epizoda koje su prikazivane u periodu od 1999. do 2000.</s><s>Diplomirao je na Kraljevskoj škotskoj akademiji muzičkih i dramskih umetnosti 2007.</s>

<s>Na poslednjoj godini fakulteta preselio se u London, gde je u pozorištu Glob dobio ulogu Romea u Šekspirovoj tragediji Romeo i Julija.</s><s>Nakon što je prikazana u Londonu, predstava se prikazivala na otvorenim pozornicama tokom leta 2007, postavši prva Globova putujuća predstava.</s><s>Takođe je igrao Kaluma Makgregora u pozorišnoj adaptaciji romana Iks-oks Malori Blekmen.</s>

<s>Vratio se na televiziju 2009. u ulozi Dina Makenzija u Bi-Bi-Si-jevoj seriji Houp Springs (Hope Springs).</s><s>Zatim je tumačio Riplija u filmu Pričaonica (Chatroom) i pevača Kirka Brandona u televizijskom ostvarenju Zabrinut za dečaka (Worried About The Boy), biografskom filmu o Boju Džordžu.</s><s>U periodu od 2011. do 2013. igrao je Roba Starka u Ejč-Bi-Ou-voj visokobudžetnoj seriji Igra prestola (Game of Thrones), zasnovanoj na romanima epske fantastike Pesma leda i vatre Džordža R. R. Martina.</s><s>Potom je igrao u mini-seriji Sirene (Sirens, 2011), dvodelnom televizijskom filmu Pesma ptica (Birdsong, 2012) sa Edijem Redmejnom, Metjuom Gudom i Klemans Poezi, zatim igranom filmu Obećanje (Promise, 2013) sa Alanom Rikmanom i Rebekom Hol i mini seriji Klondajk (Klondike, 2013).</s>

<s>Igrao je princa Kita 2015. u komercijalno uspešnom Diznijevom filmu Pepeljuga (Cinderella) u režiji Keneta Brane, sa Kejt Blančet, Lili Džejms i Helenom Bonam Karter.</s><s>Iste godine prikazano je Bi-Bi-Si-jevo televizijsko ostvarenje Ljubavnik ledi Četerli (Lady Chatterley's Lover), adaptacija istoimenog kontroverznog romana D. H. Lorensa, gde je glumio lovočuvara koji se upušta u seksualnu aferu sa udatom aristokratkinjom.</s>

<s>U 2016. očekuje se premijera filma Dan Bastilje (Bastille Day) u kome mu je glumački partner Idris Elba.</s>

<s>Privatni život 
U vezi je sa glumicom Dženom Kolman od 2012.</s>

<s>Filmografija</s>

<s>Reference</s>

<s>Vanjske veze</s>

<s></s>

<s>Škotski teatarski glumci
Škotski filmski glumci
Škotska djeca glumci
Škotski televizijski glumci</s>

